Universitetsbiblioteket i Stavanger

Universitetsbiblioteket i Stavanger (UBiS) er en del av Universitetet i Stavanger (UiS).

Det er et offentlig bibliotek som er tilgjengelig og åpent for alle. Biblioteket tilbyr kurs, arrangementer og veiledning til studenter, ansatte, næringslivet og andre interesserte.

Hovedbiblioteket på Ullandhaug ligger midt på campus. I august 2015 ble UBiS Norges første døgnåpne universitetsbibliotek.

Fire bibliotek 
Universitetsbiblioteket består av fire ulike bibliotek:

 Hovedbiblioteket på Ullandhaug som ligger i enden av Kjølv Egelands Hus. Biblioteket er døgnåpent for studenter og ansatte, og kan brukes av alle andre innenfor betjent åpningstid.
 Spesialbiblioteket i Bjergsted dekker fagområdene musikk og dans; målgruppen er studenter innen utøvende kunstfag
 Spesialbiblioteket på Arkeologisk Museum er åpent for ansatte, studenter og alle som er interessert i museets fagfelt
 Medisinsk og psykiatrisk bibliotek på Stavanger universitetssjukehus (SUS) har ansatte i Helse Stavanger HF som målgruppe

Arrangementer, kurs og veiledning 
Universitetsbiblioteket i Stavanger tilbyr hjelp med eksamen, oppgaveskriving, forskning og publisering. Det arrangeres også mange faglige og sosiale arrangementer hvert semester, og UBiS har mange kurs som er gratis og åpne for alle.

Administrasjon

Antall ansatte 
UBiS har 45 ansatte per 2023.

Avdelinger 
UBiS er (per 2023) organisert i tre ulike avdelinger:

 avdeling for publikum
 avdeling for forsknings- og læringsstøtte
 avdeling for ressurser og publisering.

Bibliotekdirektører 

 2013–2023: Gitte Kolstrup
 2023–: Rune Sørsdal

Referanser

Eksterne lenker 

Universitetsbiblioteker
Biblioteker i Norge
Universitetet i Stavanger